(3)

Poglavje III, oddelek H se spremeni na sledeči način: (a) Odstavek 1 se spremeni na sledeči način: (i) točki (a) in (b) se zamenjata s sledečim: „(a) Parametri: biološko vzorčenje je treba izvesti zato, da se ovrednoti po dolžini in, kjer je to primerno, po starosti sestava iztovarjanj za vse staleže, opredeljene kot obvezne v Dodatku XV. (b) Ravni razčlenitve in natančnosti: (i) za stalež v obnovitvenem programu morajo države članice uporabiti strategijo vzorčenja, s katero dosežejo raven natančnosti 2 za dolžino in, kjer je to primerno, po starosti sestava iztovarjanj; (ii) za ostali stalež morajo države članice uporabiti strategijo vzorčenja, s katero dosežejo raven natančnosti 1 za dolžino in, kjer je to primerno, po starosti sestava iztovarjanj. Vendar, v kolikor se tega ne da doseči, lahko države članice uporabijo alternativno metodologijo, za katero so zahtevane ravni razčlenitve določene v Dodatku XV.“.. (ii) V točki (d), prvi odstavek, se točka (3) spremeni na sledeči način: „3. za staleže na sredozemskem območju, pri katerih iztovarjanja sredozemske države članice po teži za vsako vrsto znašajo manj kakor 10 % celotnega EU iztovarjanja te vrste iz sredozemskega območja ali manj kakor 200 ton, so izvzeti. Ta izvzem ne velja za modroplavutega tuna (tun).“. (iii) V točki (d), drugi odstavek, se točka (3) spremeni na sledeči način: „3. za staleže na sredozemskem območju, pri katerih iztovarjanja sredozemske države članice po teži za vsako vrsto znašajo manj kakor 10 % celotnega EU iztovarjanja te vrste iz sredozemskega območja ali manj kakor 200 ton, so izvzeti. Ta izvzem ne velja za modroplavutega tuna (tun).“. (iv) Točka (e) se spremeni na sledeči način: „(e) Zavržki: Zavržki morajo biti predmet letne ocene razdelitve po dolžinah glede na uporabljeno ribiško tehniko, kadar: — se podatki o zavržku uporabijo v delovnih skupinah pri ocenjevanju staleža, — zavržki predstavljajo bodisi več kot 10 % celotnega ulova po teži bodisi več kakor 20 % ulova v številu za staleže, za katere morajo biti podatki o letnem zavržku zbrani, kakor je določeno v Dodatku XII. Intenzivnost vzorčenja je taka, kakor je določena v Dodatku XV za komercialna iztovarjanja. Kadar zavržki zadevajo dolžine, ki niso zastopane v iztovarjanjih, je treba določiti starost v skladu s pravili iz Dodatka XV. Če države članice ne morejo doseči te ravni natančnosti ali le s čezmernimi stroški, jim lahko Komisija dodeli odstopanje pod pogojem, da je zahteva ustrezno utemeljena.“. (b) Odstavek 2 se spremeni na sledeči način: „(2) Razširjeni program: (a) Dopolnilni parametri: Biološko vzorčenje je treba izvesti zato, da se ovrednoti po dolžini in, kjer je to primerno, po starosti sestava iztovarjanj za vse staleže, opredeljene kot izbirne v Dodatku XV. (b) Ravni razčlenitve in natančnosti: Države članice morajo uporabiti strategijo vzorčenja, s katero dosežejo raven natančnosti 1 za dolžino in, kjer je to primerno, po starosti sestava iztovarjanj. Vendar, v kolikor se tega ne da doseči, lahko države članice uporabijo alternativno metodologijo, za katero so zahtevane ravni razčlenitve določene v Dodatku XV. (c) Zavržki: Program vzorčenja za oceno letne sestave in dolžine zavržkov za izbirne staleže, določene v Dodatku XV.“.